काठमाडौं । स्वीस टेनिस स्टार रोजर फेडेरर र चेक रिपब्लिककी कारोलिना प्लिसकोभा अमेरिकामा जारी युएस ओपन टेनिसको क्वाटरफाइनलमा पुगेका छन् । अमेरिकाको न्युयोर्कमा मंगलबार बिहान भएको खेलमा तेस्रो बरियताका फेडेररले जर्मन खेलाडी फिलिप कोल्स्च्रेबरलाई ६ – ४, ६ – २ र ७ – ५ ले पराजित गर्दै क्वाटरफाइनलमा स्थान बनाएका हुन् । पाँच पटकको युएस ओपन च्याम्पियन फेडेररले अब क्वाटरफाइनलमा अर्जेन्टिनाका जुलियन मार्टिन डेल पोट्रोको सामना गर्ने छन् ।
